**DERINIMO PAŽYMA**

**Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-V-301 priemonės „Aktualizuoti kultūros paveldo objektus“ projektų finansavimo sąlygų aprašo Nr. 2**

|  |  |
| --- | --- |
| Nr. | 05.4.1-CPVA-R-301 priemonės „Aktualizuoti kultūros paveldo objektus“ projektų finansavimo sąlygų aprašas Nr. 2 (toliau – Aprašas) |
| **Aprašo skyrius ir punktas**  | **Pastabos** | **Komentaras** |
| Centrinė projektų valdymo agentūra, 2016 m. balandžio 20 d. raštas Nr. 2016/2-2405.1 |
|  | I skyrius 2 punktas | Pavyzdinės Projektų finansavimo sąlygų aprašo formos 2.5 p. nustatyta, kad tais atvejais, kai Apraše yra nurodomas Veiksmų programos stebėsenos rodiklis (-iai) jame turi būti pateikta nuoroda į 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą. Atsižvelgiant į tai, prašome papildyti Aprašą 2.7 p., jame pateikiant nuorodą į Veiksmų programos stebėsenos rodiklių skaičiavimo aprašą.  | **Atsižvelgta.** |
|  | I skyrius 10 punktas | Atsižvelgiant į tai, kad šis Aprašas skirtas sakralinio kultūros paveldo objektų kompleksiškam sutvarkymui, siūlome sukonkretinti pagal Aprašą remiamą veiklą taip:„<...>*sakralinio kultūros paveldo objektų kompleksiškas sutvarkymas ir pritaikymas kultūrinėms bei su jomis susijusioms edukacinėms, ekonominėms, socialinėms ir panašioms reikmėms*.“ | **Atsižvelgta.** |
|  | II skyrius 14 punktas  | Siūlome iš galimų partnerių išbraukti privačius juridinis asmenis, nes 2014–2020 metų Europos Sąjungos fondų investicijų veiksmų programos prioritetų įgyvendinimo priemonės NR. 05.4.1-CPVA-V-301 „Aktualizuoti kultūros paveldo objektus“ pagrindimo 7 p. nustatyta, kad galimi partneriniai aktualizuojant sakralinio paveldo objektus gali būti tik viešieji juridiniai asmenys. | **Atsižvelgta.** |
|  | III skyrius 18 punktas | Pastebime, kad atrankos kriterijai Aprašo veiklai, skirtai tvarkyti sakralinio kultūros paveldo objektus, nėra patvirtinti, todėl šiuo aspektu įvertinti Aprašo neturime galimybės. Pažymime, kad patvirtinus minėtus atrankos kriterijus turės būti koreguojamos Aprašo nuostatos atsižvelgiant į Pavyzdinės projektų finansavimo sąlygų aprašo formos 20 p. | **Atsižvelgta.**18 punkto formuluotė pakoreguota, kad atitiktų Pavyzdinės projektų finansavimo sąlygų aprašo formos 20 p.Atkreiptinas dėmesys į tai, kad priemonės Nr. 05.4.1-CPVA-V-301 „Aktualizuoti kultūros paveldo objektus“ projektų atrankos kriterijai buvo patvirtinti 2014–2020 m. Europos Sąjungos fondų investicijų veiksmų programos stebėsenos komiteto (toliau – Stebėsenos komitetas) 2015 m. birželio 18 d. posėdyje Nr. 7 ir pakeisti Stebėsenos komiteto 2016 m. kovo 24 d. posėdyje Nr. 15.  |
|  | III skyrius 24 punktas | Atsižvelgiant į tai, kad pagal Aprašą finansuojamu projektu turi būti siekiama stebėsenos rodiklių, nustatytų 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo apraše, patvirtintame Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“, siūlome patikslinti 24 p. taip:„*Projektu turi būti siekiama šių Veiksmų programos stebėsenos rodiklių skaičiavimo apraše nustatytų stebėsenos rodiklių:*“  | **Atsižvelgta.** |
| Valstybinė kultūros paveldo komisija, 2016-04-19 raštas Nr. V11-102 (6.4.) |
| 1. | IV skyrius 36 punktas | Išlaidų kategorijoje Nr. 3 „Statyba, rekonstravimas, remontas ir kiti darbai“ siūlome atsisakyti išlygos formuluočių – „išskyrus išlaidas, kurios būtinos pastatą tinkamai naudoti arba kai tokių išlaidų būtinumas pagrindžiamas investicijų projekte ir jos nurodytos patvirtintame projektiniame pasiūlyme“, „išskyrus išlaidas, kurios būtinos pastatą tinkamai naudoti“. Nekvestionuojame tokių darbų reikalingumo ar pagrįstumo, tačiau manome, jog išlygose nurodytos išlaidos turėtų būti finansuojamos ne iš kultūros paveldo objektui aktualizuoti skirtų lėšų, o iš kitų finansavimo šaltinių. Pripažįstant šias išlaidas netinkamomis finansuoti, būtų galima atlikti tvarkybos darbus kituose kultūros paveldo objektuose, atrenkant didesnį kiekį projektų, tinkamų finansuoti pagal šią priemonę. | **Neatsižvelgta.**Vienas pagrindinių šios priemonės tikslų yra pasiekti, kad projekto įgyvendinimo rezultate būtų sukurtas aktyvios traukos centras, teikiantis tiek liturgines, tiek ir pasaulietines kultūros paslaugas. Tam, kad būtų įgyvendintas šis tikslas, į projektų finansavimo sąlygų aprašą ir buvo įtrauktos šios išlygos: padarius darbų, būtinų pastatui tinkamai naudoti, atlikimą netinkamomis finansuoti išlaidomis ir, atitinkamai, perkėlus jų apmokėjimo naštą projekto vykdytojui, galimai būtų apribotos projekto vykdytojo galimybės optimaliai aktualizuoti sakralinio kultūros paveldo objektą. |
| 2. | IV skyrius 36 punktas | Iš išlaidų kategorijos Nr. 4 „Įranga, įrenginiai ir kitas turtas“ nėra aišku, kodėl išimtis taikoma tik dėl varpų ir vargonų tvarkybos išlaidų tinkamumo finansuoti. Siūlome šios išlygos atsisakyti arba konkretizuoti ją, numatant galimybę finansuoti ir kitų kultūros paveldo objekto priklausinių tvarkybos išlaidas. | **Atsižvelgta iš dalies.**Kilnojamų kultūros vertybių tvarkybos išlaidos nėra tinkamos pagal projektų finansavimo sąlygų aprašą, nepriklausomai nuo to, ar jos yra aktualizuojamo kultūros paveldo objekto priklausiniai; taip pat netinkamos finansuoti yra muzikos instrumentų įsigijimo ir tvarkybos išlaidos. Vargonams ir varpams yra daroma išimtis: jų sutvarkymo išlaidos yra nustatytos tinkamomis nepriklausomai nuo to, ar į Kultūros vertybių registrą jie yra įtraukti kaip kilnojamosios kultūros vertybės, ar kaip nekilnojami kultūros paveldo objektai (pastaruoju atveju jų tvarkybos išlaidos būtų tinkamos ir be šios išlygos). Atsižvelgiant į pateiktą pastabą, kiek pakeista išlygos formuluotė. |
| Jurgita Matuizienė, fizinis asmuo, pastabos pateiktos 2016 m. balandžio 14 d. el. paštu, adresu andrius.jautakis@lrkm.lt |
| 1. | I skyrius 9 puntas | Po žodžio „vertingąsias“, įrašyti žodį „kultūros“. | **Atsižvelgta.** |
| 2. | IV skyrius 36 punktas | Projekto tinkamų arba netinkamų finansuoti išlaidų kategorijos Nr. 4 apraše tarp netinkamų finansuoti išlaidų nurodyta: "muzikos instrumentų įsigijimo ir tvarkybos išlaidos, išskyrus varpų ir vargonų tvarkybą".Pastebėtina, kad žodis "tvarkyba" gali sukelti neaiškumų, kadangi Kultūros vertybių registre yra sąrašas varpų, kurie įrašyti kaip kilnojamosios kultūros vertybės, ir sąrašas varpų, kurie registruoti kaip nekilnojamosios kultūros vertybės.  Pirmieji gali būti restauruojami ir/ar konservuojami (taikomos Kilnojamųjų kultūros vertybių apsaugos įstatymo nuostatos) o antruoju atveju - atliekama tvarkyba (taikomos Nekilnojamojo kultūros paveldo apsaugos įstatymo nuostatos).Atsižvelgiant į susiklosčiusią situaciją, sakralinių objektų valdytojai turėtų pasitikrinti Kultūros vertybių registre nurodytą varpų rūšį, nes nuo to priklauso, ar reikės rengti Tyrimo, konservavimo ir restauravimo darbų programą, tvirtinamą Restauravimo tarybos, ar varpo/ų tvarkymas bus sudėtine Tvarkybos darbų projekto dalimi.Jei, visgi, projektas parengtas jau žinant, kad Nutarime nurodytų sakralinių objektų valdytojų valdomų varpų, įrašytų Kultūros vertybių registre, rūšis nurodyta kaip "nekilnojamas", šis pastebėjimas neaktualus, nors ateityje vertėtų atkreipti dėmesį, kad muzikos instrumentai, remiantis Kilnojamųjų kultūros vertybių apsaugos įstatymu, priskiriami prie kultūros objektų, tad jų atžvilgiu taikomos būtent pastarojo įstatymo nuostatos. | **Atsižvelgta.**Nurodyta, kad tinkamos yra ne tik varpų tvarkybos, bet ir restauravimo bei konservavimo išlaidos. Tokiu būdu su varpais susijusių darbų išlaidos bus tinkamos tiek tuo atveju, kai varpas yra kilnojamoji kultūros vertybė, tiek ir tada, kai jis registruotas kaip nekilnojamoji kultūros vertybė. |
| 3. | I skyrius, 4.4 punktas | „Kilnojamos kultūros vertybės“ sąvoka gali sukelti neaiškumų, kadangi Kilnojamųjų kultūros vertybių apsaugos įstatyme ji įvardijama kaip kilnojam**oji**, bet ne kilnoj**ama**. | **Atsižvelgta.** |
| 4. | IV skyrius 36 punktas | Kilnojamųjų kultūros vertybių įsigijimas priskiriamas prie netinkamų finansuoti išlaidų. Siūlyčiau šią nuostatą keisti į: "Kilnojamųjų kultūros vertybių įsigijimas, išskyrus sakralinių objektų valdytojų valdomų kilnojamųjų kultūros vertybių konservavimą ir/ar restauravimą." Toks siūlymas grindžiamas labai mažu procentu iš valstybės biudžeto finansuotiems kilnojamųjų kultūros vertybių tvarkymo darbams lyginant su nekilnojamųjų kultūros vertybių tvarkymo darbais jau daugelį metų. Atkreiptinas dėmesys, kad būtent sakraliniuose objektuose esančios kilnojamosios kultūros vertybės sudaro didžiausią kilnojamųjų kultūros vertybių dalį Kultūros vertybių registre. Sutvarkius ne tik Nutarime nurodytus sakralinius kultūros paveldo objektus, bet ir juose esančias kilnojamąsias kultūros vertybes, padidėtų sakralinio objekto patrauklumas bei būtų pritrauktas didesnis lankytojų skaičius. Atsižvelgiant į šį siūlymą, prasiplėstų projekte nurodyto tikslo ir veiklos apimtis.  Atitinkamai reikėtų praplėsti 4.2, 9 ir 10 p., papildant kilnojamųjų kultūros vertybių konservavimu ir/ar restauravimu bei 46.10 p., papildant Tyrimo, konservavimo ir restauravimo darbų programos kopijos pateikimu. | **Neatsižvelgta.**Kilnojamųjų kultūros vertybių konservavimo ir restauravimo išlaidų apmokėjimas priemonės lėšomis nepakankamai prisidėtų prie pagrindinio priemonės tikslo ir neatitiktų priemonės investicijų logikos.  |
| Lietuvos Vyskupų Konferencija, pastabos pateiktos 2016 m. balandžio 18 d. el. paštu, adresu andrius.jautakis@lrkm.lt |
| 1. | - | Apraše neatsispindi, už kokį laikotarpį yra apmokamos išlaidos. Pagal aprašą iki paraiškos pateikimo jau reikia turėti projektinius pasiūlymus, kuriuose yra išdėstyta tai, kas bus daroma. Ar bus tinkamos ir projektinių pasiūlymų rengimui padarytos išlaidos? | Tinkamos apmokėti yra išlaidos, kurios buvo patirtos po 2014 sausio 1 d. Tai yra apibrėžta projektų administravimo ir finansavimo taisyklių 403 punkte. Bus sudaryta galimybė kompensuoti išlaidas, patirtas iki finansavimo sutarties pasirašymo, tarp jų ir projektavimo darbų apmokėjimo bei investicinio projekto rengimo išlaidos. Atkreiptinas dėmesys, kad projektinis pasiūlymas – tai dokumentas, kuris turi būti teikiamas ministerijai (iš esmės, investicinio projekto santrauka), jo nederėtų painioti su techninio projekto projektiniais pasiūlymais. |
| 2. | V skyrius 42 punktas | Ar gavus neigiamą Ministerijos įvertinimą, projektas nebegali pretenduoti į valstybinį planavimą? | Įvertinusi pateiktą projektinį pasiūlymą bei kartu su juo pateiktą investicinį projektą ir nenustačiusi jokių trūkumų, Ministerija priims sprendimą įtraukti projektą į valstybės projektų sąrašą. Nustačiusi trūkumų, ministerija kreipsis į pareiškėją, pateikusį šį projektinį pasiūlymą, nurodydama trūkumus ir nustatydama terminą, per kurį tie trūkumai turi būti ištaisyti. Jei trūkumai nebus ištaisyti per nustatytą terminą, Ministerija priims sprendimą netraukti projekto į valstybės projektų sąrašą. |
| 3. | IV skyrius 36 punktas | Ar 36 punkte pateiktos lentelės 5 papunktyje 5. Projekto vykdymas ir išorinio administravimo išlaidų finansavimas? Sakraliniams objektams tai svarbus klausimas, nes, kad teisingai vykdyti viešuosius pirkimus, ruošti dokumentaciją, atsakinėti į tiekėjų skundus ir pretenzijas valdytojai samdys papildomą žmogų. Be to, perkant paslaugą investiciniam projektui paruošti, drauge perkama ir išorinio administravimo paslauga. | Į penktąją išlaidų kategoriją patenka rinkodaros plano ir investicijų projekto parengimo išlaidos, taipogi projekto vykdytojo personalo, vykdančio tiesiogines projekto veiklas (pavyzdžiui, darbuotojo, vykdančio statinio statybos techninę priežiūrą), darbo užmokestis. Šiai kategorijai *nepriskiriamos* Jūsų nurodytos išlaidos už viešųjų pirkimų vykdymą, dokumentacijos rengimą, skundų ir pretenzijų nagrinėjimą, nes jos priskirtinos projekto administravimo išlaidoms. Tokio tipo išlaidos apmokamos iš septintos išlaidų kategorijos. Jos apima tiek darbo užmokesčio išlaidas projektą administruojantiems darbuotojams, tiek išlaidas už įsigytas projekto administravimo bei konsultavimo paslaugas. Atkreipiame Jūsų dėmesį į tai, kad šioms išlaidoms taikoma fiksuotoji išlaidų norma, kuri nustatoma vadovaujantis Projekto administravimo ir finansavimo taisyklių 10 priedu „Fiksuotosios normos taikymo netiesioginėms projekto išlaidoms apmokėti tvarkos aprašas“  Taigi jeigu įsigijote ar ketinate įsigyti investicijų projekto parengimo paslaugas, kartu su projekto administravimo paslaugomis, svarbu išlaidas už kiekvieną paslaugą išskirti atskirai, nes jos bus finansuojamos iš skirtingų išlaidų kategorijų. |

\_\_\_\_\_\_\_\_\_\_\_\_\_\_\_\_\_\_\_\_\_